El Govern demana als immigrants que participin en el referèndum - Notícies Política - Notícies Política - e-notícies
Política · 7 d'Agost de 2017. 09:35h.
Turull: "A Catalunya us necessitem"
Turull, amb altres dirigents polítics, amb a la Festa Nacional de l'Equador
El conseller de la Presidència i portaveu del Govern, Jordi Turull ha demanat als immigrants que participin en el referèndum. "Us demano que participeu, que decidiu, perquè nosaltres pel nostre futur no preguntem a ningú d'on ve, sinó que li preguntarem a la gent on vol anar", ha dit en el seu discurs de cloenda durant la Festa Nacional de l'Equador.
Turull ha manifestat que "si fa 200 anys no vau poder ser protagonistes d'aquell moment tan gran de la història de l'Equador, dintre un mes i mig podreu ser protagonistes de la història de Catalunya". "Des de Catalunya us mirem amb molta enveja, la vostra festa de la independència, us heu de sentir molt orgullosos de l'Equador, però heu de saber que a Catalunya us necessitem", ha afegit
L'acte també ha comptat amb la participació de l'alcaldessa de Barcelona, Ada Colau, el secretari d'Igualtat, Migracions i Ciutadania, Oriol Amorós, la diputada al Congrés d'ERC, Ana Surra, el responsable de la sectorial d'Immigració del PDECAT, Eric Bertran; entre d'altres.
Referèndum, Govern, Jordi Turull, immigració